Diari Oficial de la Generalitat Valenciana


Sumari del DOGV 5825, del 11-08-2008 (2008/8253)

Projecte de pla parcial, modificatiu de l'ordenación estructural del Pla General d'Ordenación Urbana, del sector R-5, Ferrocarril.
----------------------------------------------------------------------------------------------------------------------------------

### Dades del document

Número de DOGV
:   5825

Data del DOGV
:   11-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8253


Data del document
:   05-06-2008

Organisme emissor
:   Ajuntament de Xàtiva

Tipus de document
:   Informació Pública

Descriptors 

:   * Xàtiva
    * pla d'urbanisme
    * administració local

Projecte de pla parcial, modificatiu de l'ordenación estructural del Pla General d'Ordenación Urbana, del sector R-5, Ferrocarril. [2008/8253]  
L'alcalde ha ordenat, per mitjà de decret de data de hui, l'exposició pública del projecte de pla parcial, modificatiu de l'ordenació estructural del Pla General d'Ordenació Urbana (PGOU), del sector R-5, Ferrocarril, del Pla General d'Ordenació Urbana de Xàtiva, redactat per l'enginyeria Segura i Roldán, SL, que es tramita a iniciativa municipal. A este document, s'acompanyen l'estudi d'integració paisatgística i l'estudi predictiu d'impacte acústic ambiental del sector.  
El pla parcial, pel fet de ser modificatiu de l'ordenació estructural del PGOU, es regeix pel que preveu l'article 87 de la Llei Urbanística Valenciana (Llei 16/2005) en relació amb l'article 90.2.  
L'estudi d'integració paisatgística es tramitarà conformement al que disposa la Llei 4/2004, de 30 de juny, d'Ordenació del Territori i Protecció del Paisatge, desenvolupada, a estos efectes, pel Decret 120/2006, d'11 d'agost, pel qual s'aprova el Reglament del Paisatge de la Comunitat Valenciana, concretament els seus articles 57, en relació amb el 48.4.a.  
L'estudi predictiu d'impacte acústic ambiental del sector es tramitarà conformement al que disposa l'article 25 de la Llei 7/2002, de 3 de desembre, de Protecció contra la Contaminació Acústica de la Generalitat Valenciana.  
L'exposició pública es farà durant un mes i per mitjà d'edictes al tauler de la casa consistorial, en la web municipal, en el Diari Oficial de la Comunitat Valenciana i en el periòdic Las Provincias; durant l'esmentat termini, l'expedient estarà exposat al públic a l'Àrea de Foment de l'Ajuntament de Xàtiva, i es podrà consultar, obtindre'n còpies i formular-hi al·legacions.  
De forma simultània, se sotmet a exposició pública el Pla de Participació Pública sobre l'estudi d'integració paisatgística, que es tramitarà conjuntament amb els instruments ja esmentats. Durant l'esmentat període d'un mes, qualsevol ciutadà podrà consultar l'expedient (tant l'instrument de planejament con el paisatgístic), presentar al·legacions o presentar propostes en relació amb la incidència de l'instrument de planejament en el paisatge. La informació es podrà demanar a l'Àrea de Foment de l'Ajuntament de Xàtiva, en horari d'oficina, o, succintament, en la web municipal www.xativa.es. La participació pública podrà, igualment, fer-se efectiva presentant documents en el Registre General de l'Ajuntament de Xàtiva, i també mitjançant l'adreça electrònica iaigsnc@wlvfne.fw  
Transcorregut el termini, informades les al·legacions i valorada la participació pública als efectes previstos en el Reglament del Paisatge, el projecte de pla parcial i la resta que l'acompanyen, se sotmetran a la consideració del Ple per a l'aprovació provisional, sol·licitant, si és el cas, l'aprovació definitiva de la Generalitat Valenciana.  
Del resultat de la participació pública es farà una ressenya en la web municipal.  
Xàtiva, 5 de juny de 2008.- L'alcalde president: Alfonso Rus Terol. El vicesecretari: Eduardo Balaguer Pallás.